lipu tenpo 


nanpa pan 


o kama pona tawa 
lipu tenpo! 
ken la sina pilin 
sama sike pan 
anu seme? 
ala? 
ni la o lukin 
e toki lili pi 
jan Tamalu a! 
ona li pana 
e pilin pan 
tawa sina! 


-jan Sonatan 

kulupu 


nimi mi pi sitelen pona 

lipu Wikipesija 

toki pona 

toki pona li toki pi ma ale anu 
seme? 

wawa ante pi toki pona 

sona 

nasin sewi Puta 

soweli walo pi linja monsi suli 
ijo Apantasija li seme? 

tenpo kama 

jan pona pi jan ale 

nasin Juni pi ilo kon 

pilin 

toki musi pona 

sitelen tawa Nomalan 

toki 

wile pi sike pan li kama lon 
musi 

nasin seme la mi pali e kulupu 
musi nasin linja 

toki nasa nanpa tu tu 
kijetesantakalu o! 


jan pali 


tan jan Ke Tami 


toki, jan Tamalu o! lipu tenpo nanpa 
soweli la, sina pana e nimi sina pi sitel- 
en pona. mi pana e sama. 


mi jan Ke Tami. sitelen pona la, mi ke- 
peken nimi (9108) ken la, ni li 
nasa tawa sina: mute la, mi wan e sitel- 
en tu lon nimi. taso ona li sama nimi 


(O+), li sama (OY OU), li musi 


tawa mi. sitelen tu li kama wan la, kon 


lipu Wikipesija 
tan jan Alonola 


lipu Wikipesija sin pi toki pona li lon. 
ona li lon lipu linluwi' “Wikipesija.org”. 
open la, mi lukin e tenpo pini pi lipu 
Wikipesija: 


tenpo pi sona ala mi la, lipu Wikipesija li 
lon toki pona. taso, tenpo sike kama la, 
kulupu Wikimesija li weka e toki pona 
tan lipu Wikipesija. ni li lon tenpo sike 
nanpa luka pi toki pona (2005). 


tan ni la, jan li tawa e lipu Wikipesija lon 
lipu Wikija (Wikia) tan lipu Wikipesija pi 
tenpo pini. tenpo sike nanpa pini la lipu 
ni li ante e nimi ona. tenpo ni la, nimi 
ona li nimi Panton (Fandom). 


1 linluwi li ilo sona kepeken wawa 


kulupu 
nimi mi pi sitelen pona 


D: nimi “kiwen” en nimi “en” la, mi 
pilin sama kiwen namako anu kiwen 
mani. 


Q: nimi mi nanpa tu li nimi pi kulupu 
mama mi. kulupu ni li sama tomo tawa 
mi. 


O. nasin mi la, sijelo mi li suli, li suli 
mute ala. lawa mi en toki mi en insa mi 
en pali pilin mi li suli tawa mi. 


ona li kama wan kin. 


jan mute li toki e ni: lipu linluwi Panton li 
ike tawa toki pona, li ike tawa lipu Wiki- 
pesija pi toki pona. tan li seme? nimi 
mute lon lipu Panton li lon toki Inli. jan 
lawa pi lipu Wikipesija (lon lipu Panton) 
li ken ala ante e nimi ni. kin la, sitelen 
esun mute li lon. 


tenpo mun tu pini la, jan li pali e lipu 
Wikipesija sin. ona li sama lipu linlu- 
wi Wikipesija lon toki Inli. jan li pali e 
ona kepeken ilo Mesijawiki tan kulupu 
Wikimesija (Wikimedia). jan li pali kin e 
lipu linluwi Wikipesija lon toki Inli (lon 
toki ante kin) kepeken ilo Mesijawi- 
ki. tan ni la, lipu Wikipesija sin li sama 
mute sama lipu Wikipesija lon. 


tan seme la, jan li wile pali e lipu Wiki- 

esija? jan li wile e ni: toki pona li toki 
on. pona, toki pona li toki lon, taso o 
lukin e ni: kulupu ISO li pilin ala e ni. ona 
li wile e ni: toki pona o jo e lipu mute lon 
toki pona. (tan ni la, mi mute li pali kin 
e lipu tenpo!) 


a! pini la, mi wile toki e ni: o pana e sona 
kepeken toki pona lon lipu linluwi Wiki- 
pesija (o tawa ma linluwi Wikipesija. 
org)! sona li pona tawa jan ale. sona lon 
toki pona li pona kin! 


toki pona li toki pi ma ale anu 
seme? 
tan jan Alonola 


jan mute li wile ilo e toki pona sama toki 
pi ma ale. jan li toki kepeken toki pi ma 
ale tan ni: ona li wile toki tawa jan pi toki 
ante. en la, ona li toki ala e toki Inli. 


toki Inli li toki pi ma mute. jan pi ma 
mute li toki kepeken toki Inli. toki pi ma 
ale la, toki Inli li pona ala tawa jan mute. 
jan mute li wile ala toki e toki ni. ni li 
lon tan ni: tenpo pini la, ma Inli li utala 
mute. tenpo ni la, ma Inli li utala mute 
ala. taso kin“ la, toki Inli li pona ala tawa 
jan mute. 


pona, jan li wile e toki sin pi ma ale. 
taso, toki pona li toki pona pi ma ale 
anu seme? 


toki pona li jo e nimi pi mute lili. jan pi 
toki pona li toki e ni: mute nimi li suli. 
taso, jan pi toki pona ala li toki e ni: 
mute nimi pi toki pona li lili. jan mute li 
pilin e ni: “nimi pi mute lili li ike. sina ken 
ala toki kepeken nimi pi mute lili!” 


tan jan Telakoman 
lipu tenpo nanpa mun la mi toki e ni: toki 
pona li sama ala sitelen Sonko li sama 
sitelen Lasina. ni li tan ni: toki pona li jo 
ala e nimi tawa ijo ale pi lawa jan. jan li 
wile toki e sona suli kepeken toki pona 
la jan li wile kepeken kulupu nimi. 


sitelen Sonko li jo e ijo pona mute. taso 
sitelen Lasina li jo e ijo pona mute ante 
e wawa ante. toki ante pi toki pona li 
pona. ona ale li sama sitelen Sonko. 

AS »y»Ĵx = 


jan Telakoman li sitelen e ni: “jan li ken 
pana e sona ale kepeken toki pona”. ni 
la, mi pilin e ni: sina ken pana e sona 
mute kepeken toki pona, taso jan mute 
li ken ala kama sona e sona ni. pana 
sona kepeken nimi pi mute lili li ike. 


kin la, sina wile kama sona e toki pona 
la, ni li ike. jan li kama sona e toki pona 
la, ona li kepeken e wawa mute! sina 
pilin e ni: sina kama sona e toki pona 
kepeken wawa lili tan nimi pi mute lili. 
pona, taso, mi pilin e ni: jan mute li pilin 
ante. 


tan ijo ale ni la, mi pilin e ni: toki pona li 
ken ala ni: ona li toki pi ma ale. 


wawa ante pi toki pona “a, 


taso toki pona taso li sama sitelen Lasi- 
na li jo e wawa ante sama sitelen Lasi- 
na. wawa ni li seme? 


nanpa wan la, toki pona li jo e nimi pi 
mute lili. ni la jan li ken kama sona e toki 
pona kepeken tenpo lili. 

nanpa tu la, toki pona li jo ala e nimi suli 
nasa. toki mama la nimi suli li nasa tan 
ni: jan li kepeken ona la ken la jan li sona 
ala e kon ona. jan li kute e nimi suli ona 


li ken toki e ni: “mi sona e kon pi nimi ni.” 
taso ona li sona ala. jan li kepeken toki 
pona la ona li wile sona pona e kon. jan 
li kepeken toki pona lon nasin pona la 
jan ante li sona pona e kon pi toki jan. 


nanpa tu wan la, toki pona li jo e nimi 
pi mute awen. sina ken toki e ni: “ni li 
sama toki sina nanpa wan.” ala, ni li ijo 
ante. toki sin mute li jo e nimi pi mute lili. 
taso toki sin mute la sina ken pali e nimi 
sin kepeken nasin ni: sina wan e nimi 
mute anu kalama mute. taso toki pona 
li sama sitelen Lasina. nanpa pi sitelen 
ale pi sitelen Lasina li awen. sama ni la 
nanpa pi nimi ale pi toki pona li awen. 


awen pi mute nimi li pana e wawa ante 
tawa toki pona tan ni: jan pi toki pona 
li pilin e ni: “mi ken pona e sona ale. mi 
lukin e ijo nasa sin la mi pilin ike ala tan 
ona. mi sona e ni: mi kama sona e ona 
la mi ken pona e ona kepeken nimi pi 
toki pona.” 


jan li ken kepeken nimi pi mute awen 
tawa ijo ale. ni li nasin suli. ken la kama 
sona pi nasin ni li wile e wawa lawa 
mute. taso pini la sona pi nasin ni li 
weka e sona pakala tan lawa jan. sona 
pakala li ni: “nimi ijo en ijo li sama. ijo 


nasin sewi Puta 
tan jan Palo 


jan ale pi ma Elopa en ma Mewika li 
sona pona e nasin sewi Kolisu e nasin 
sewi Jawatu (niīn'/ Yahadut). ken la 
jan mute li sona e nasin sewi Silami kin. 
taso jan mute li sona ala e nasin sewi 
Puta, anu ona li sona lili. tan ni la mi 
sitelen e lipu lili ni. 


wan li jo e nimi wan. nimi wan li tawa 
ijo wan.” jan pi toki pona li weka e sona 
nimi pakala ni tan lawa ona. ona li kama 
sona e sona nimi pona. sona nimi pona 
li ni: nimi li ilo toki taso. 


ni li suli tan seme? pilin en sona jan li 
sama soweli. soweli li wile tawa ma ale. 
soweli li wile ala awen lon poki. soweli 
li ken ala tawa tan poki la ona li pilin ike. 
poki ike ni li sama sona nimi pakala. jan 
li jo e sona nimi pakala la pilin ona en 
sona ona li ken ala tawa ijo sin ale. sona 
nimi pona li ni: nimi li poki ala, nimi li ilo. 
nasin pi toki pona li pana e sona wawa 
ni tawa jan. 


sona 


tenpo suli mute pini la jan lawa lili li lon 
ma Palata. nimi ona li Sitata. jan Sita- 
ta li jo e ale, taso ona li pilin ala pona. 
mama mije ona li wile ala e ni: jan Sita- 
ta li tawa weka tan tomo suli lawa ona. 
kin la mama mije ona li wile ala e ni: jan 
Sitata li lukin e ike pi ma ale. tenpo la 
jan Sitata li ken tawa weka tan tomo suli 
lawa. weka tan tomo suli lawa la tenpo 
nanpa wan la ona li lukin e jan pi sike 

suno mute. kama la ona li lukin e jan pi 
sijelo ike. kama la ona li lukin e jan moli. 
pini la ona li lukin e jan pi nasin sewi. 
jan ni li jo e ala, taso ona li pilin pona 
mute. jan Sitata kin li wile alasa e nasin 
pi pilin pona. tan ni la ona li tawa weka 
tan tomo ona. ona li wile alasa e nasin 
pi pini pi pilin ike pi ma ale. 


jan Sitata li open alasa e nasin pi pilin 
pona. open la ona li kama sona e jan tu 
pi pana pi sona sewi. jan Sitata li kama 
sona e ijo mute tan ona, taso ona li 
kama sona ala e nasin pi pini pi pilin ike. 
kama la ona li open moku lili mute. jan 
mute pi nasin sewi li kepeken nasin ni 
tan ni: ona li wile wan lon ale. sijelo pi 
jan Sitata li kama ike li kama linja, taso 
ona li kama sona ala e pini pi pilin ike. ni 
la ona li toki e ni: nasin ni li ike tawa ona. 
tan ni la ona li open moku sin. 


ni la tenpo pimeja la ona li tawa kasi suli 
pona li anpa monsi lon noka ona. ona li 
pini e oko li kute e kon insa e kon weka. 
toki insa ona li pini. 


tenpo pimeja li pini, la ona li kama jo e 
suno insa lon noka pi kasi suli ni. pini la 
ona li kama sona e nasin pi pini pi pilin 
ike. jan Sitata li kama Puta, jan pi suno 
insa. 


noka pi nasin sewi ona li toki lon pona 

tu tu: 

1. pilin ike li lon ale 

2. pilin ike li tan wile ike 

3. jan li ken weka e wile ike 

4. nasin pi weka pi wile ike (nasin luka 
tu wan) li ni: sona pona, wile pona, 


toki pona, pali pona, mani moku 
pona, wawa pona, lukin wawa 
pona, weka pona pi toki insa. 


nasin sewi Puta Selawata (wan pi nasin 
pi nasin sewi Puta) li jo e lawa luka kin: 


1. o moli ala 

2. jan li pana ala e ijo ona tawa sina, la 
o kama jo ala e ona 

3. o unpa ala e meli anu mije pi jan 
ante 

4. o toki ala e toki ike 

5. omoku ala e kasi nasa e telo nasa 


jan pi nasin sewi Puta li wile pini e pilin 
ike lon ma ni. ona li wile ala kama lon 
sin. ona li wile kama lon Nipana (kon pi 
ike ala), li wile wan lon ale. 


soweli walo pi linja monsi suli 
tan jan Alonola 


soweli pi linja monsi suli li soweli Pulepe 
(Vulpe). ona li lon kulupu soweli Kanine 
(Caninae). soweli ante mute li lon kulu- 

u soweli ni. jan mute li sona e soweli 
oje. taso, mi lukin e soweli walo. nimi 
ale ona lon toki Lasina li Pulepe Lakopu 
(Vulpe Lagopus). 


ona li lon ma lete Asika. tenpo lete la, 
linja ona li walo. tenpo seli la, linja ona 
li loje. soweli alasa ni taso li ante e linja 
ona. ona li ken awen lon lete mute tan 
linja ona. soweli walo li lili. soweli ante 
pi linja monsi li suli. 


ona li moku e seme? ona li soweli ala- 
sa. ona li alasa e soweli lili. ona li pilin 
e soweli lili kepeken nena ona la, ona li 
pali e lupa lon ma, li alasa e soweli lili, li 
moku e ona. sin la, ona li alasa e waso 
lili, e sike waso. soweli walo li lon poka 
telo la, ona li alasa e kala, e kala moli. 
moku mute li lon ala la, ona li moku e 
soweli moli, e pipi, e kili, e jaki. 


ijo Apantasija li seme? 
tan jan Tomisu 


jan mute li ken pini e oko li lukin e sitel- 
en insa ona. taso jan pi mute lili li ken 
ala lukin insa. nimi ni li ijo “Apantasija”. 


jan li jo e ijo Apantasija la, jan li pini e 
oko li lukin e ala. pimeja taso li lon. sina 
toki e ni: “o lukin insa e sina lon ma pi 
kasi suli” la jan pi ijo Apantasia li ken pil- 
in sama ona lon ma pi kasi suli. taso ona 
li ken ala lukin e ni. 


ken la, jan pi ijo Apantasija li ken ala 
kute insa li ken ala pilin insa. taso, jan 
mute pi kulupu Apantasija li ken. 


jan sona Pansi Katon (Francis Galton) 
li kama sona e ni lon tenpo sike 1880. 
taso, sona ona li lili. jan ala li alasa sona 


soweli walo li pali e lupa suli tawa 
soweli lili ona. tenpo lete la, ona li pali 
e lupa. tenpo suli la, ona li kepeken e 
lupa ni tan ni: ma li lete, li kiwen. tenpo 
seli la, soweli walo meli li pana e soweli 
lili mute. tenpo lete la, soweli lili li tawa 
weka tan mama ona. 


soweli walo mute li lon. ona li suwi 
mute! 


e ijo Apantasija lon tenpo suli. tenpo 
pini lili la kulupu sona li open alasa sona 
e ni. taso, tenpo ni la, sona pi ijo Apan- 
tasia li lili. 

ijo Apantasija li jaki ala li ike taso ala. 


ona li insa lawa ante. 


jan mute pi ijo Apantasija li sona ala e 
ni: ona li lon! sina ken ala ken lukin insa 
e ma pi kasi suli? 


tenpo kama 
tan jan Alonola 


tenpo kama? seme li lon tenpo kama? a! 
mi pana e sona: 


tenpo pi sike kama la, jaki Kolona li lon 
ala. ala, jaki Kolona li lon, taso ona li ike 
ala tawa mi mute. mi mute li ken utala 
e jaki Kolona! 


kin la, jan li kama mute. nanpa jan li 
mute mute. jan li pali e jan lili sin, a. ken 
la, ni li ike tan ni: jan li wile e moku, e 
telo, e wawa, e ijo ante. taso, mi mute li 
jo e ma wan taso. tenpo ni la, mi mute li 
wile e ma tu. ma li ken ni: ma li ike. 


(N U 


jan kule lon tenpo pini: 
nanpa tu: jan pona pi jan ale 
tan jan Olipija 


tenpo pini lili la, jan li lon ma Mewi- 
ka lon kulupu Kuwaka. nimi ona li jan 
pona pi jan ale (toki Inli la, nimi “Public 
Universal Friend’ anu nimi ‘PUF’). ona li 
mije ala li meli ala. tenpo ni la, toki Inli li 
jo ala e nimi sama nimi tonsi. ken la, ona 
li lon tenpo ni la, ona li tonsi! 


tenpo pini ona la, ona li tonsi ala. jaki li 

jan li kama mute la, ken la, mi mute li 
lon ma tomo suli. tenpo kama la, ma 
tomo suli li lon. tenpo kama la, jan pi 
mute lili li lon ma pi ma tomo ala. 


ni la, o lukin e seli. ma li seli (o lukin e 
toki ni: „ma li kama seli“ lon lipu ten- 
po nanpa mun tan mi). tan ni la, kiwen 
telo lete pi tenpo pini li telo lon tenpo 
ni. tenpo kama la, ma lon telo li ken lon 
ala! tenpo ni la, ma mute lon poka telo 
li pali e nena tan ni. tenpo kama la, ma 
Tuwalu (Tuvalu) li lon telo, li lon ala. 


a... ni ale li ike mute, anu seme? ala! ten- 
po kama la, sona mute li lon. sona mute 
li ken pona e ijo mute. mi mute li ken 
pali e ijo sin, e ilo sin. tenpo ni la, jan li 
pali e ilo pi pana wawa lon ma Kanse 
pi nimi Itele (ITER). ken la, ona li pana 
e wawa mute. wawa mute li lon la, mi 
mute li ken pona e ma. tenpo kama la, 
mi mute li lon mun Masi! jan mute li 
wile tawa mun Masi. 


tenpo kama li ike anu pona? mi toki e 
ni: jan li pali e ijo pona la, tenpo kama li 
pona. ale li pona! 


kama li ike tawa sijelo pi jan mute. ona li 
toki e ni: “mi moli. taso sewi li kama sin 
e mi, li weka e meli mi e mije mi” (ni li 
nimi ona ala li kon pi toki ona.) 


kulupu ona li weka e ona. taso ona li 
tawa kulupu ante mute li toki sewi tawa 
ona. ona li pali e kulupu pi jan pona. jan 
ni li pona tawa ona. 


nasin Juni pi ilo kon 
tan jan Lentan 


tenpo pini mute la, jan Ken Tansan (Ken 
Thompson) en jan Teni Wisi (Dennis 
Ritchie) en jan ante mute li pali e ilo kon 
lawa Juni (Unix) tawa ilo sona. ona li 
pali e ilo sin tan ni: ilo kon lawa ante li 
suli, li jo e ijo ike, li pali ike lon ilo sona pi 
wawa lili. ona li wile e ni: jan li ken pali 
e ilo kon sin tawa ona kepeken pali lili. 


tawa ni la, ona li pali e ilo kon lili mute. 
ilo wan li ken pali e pali wan lili. taso, 
jan li ken pana pona e pali ilo tawa 
ilo ante. jan anu sona awen anu ilo 
ante li pana e sitelen tawa ilo kon. 
ilo kon li pali, li pana e sitelen sin. 


sona pi ijo lon la, ilo wan pi ilo kon lili 
mute li ilo kon pi nimi "sort", li ante e 
sitelen lon nasin ni: linja sitelen ale li 
ante nasin tan nasin sitelen toki ( a -» 
e -> i -> j -> ...). ilo kon pi nimi "nl" li 
pana e nanpa tawa linja sitelen ale. ilo 
kon pi nimi "wc" li toki e ni: sitelen li jo e 


mute sitelen seme, e mute nimi seme, e 
mute linja seme? ilo ante li ken lukin, li 
ken ante e sitelen lon nasin ante mute. 


ilo lili ni li pona tan ni: ilo li lili la, mute 
pakala ona li lili. jan li ken pali e ona lon 
tenpo lili. jan li ken linja e ilo lili mute. 


jan Taka Mikilo (Doug Mcllroy) li jan 
pali suli pi ilo kon Juni. ona li toki e ni: 


ilo sina li wile pali e ijo wan, li wile 
pali pona. sina wile pali e pali sin la, 
o pali e ilo kon sin, o suli ala e ilo 
ante. 


ilo li pana e sitelen la, o sona e ni: 
ken la, ilo ante li kama jo e sitelen 
ni. o pana ala e ijo ike. o sitelen e ijo 
kepeken nasin pona. 


o pali e ilo kepeken nasin ni: ten- 
po kama lili la, jan li ken lukin e pali 

ona. ijo lili pi ilo ni li ike la, o weka e 
ona, o pali sin e ona. 


sina ken lili e pali jan la, o pali e 
ilo. o toki insa ala e ni: pali ni li pini 
la, ilo ni li pona ala pona lon ten- 
po kama mute? ni li lili. o pali e ilo. 


nasin Juni en nasin pi toki pona li 
samalili.tokiponalijo e nimi pi mute 
lili. toki ante la, jan li ken toki e ijo 
kepeken nimi suli wan. toki pona la, 
toki sama li kepeken e nimi lili mute. 


tenpo ni la, ilo kon lawa mute li 
kama tan ilo Juni, li pali lon nasin 
sama. ilo Peli (Berkeley Software 
Distribution, BSD) li kama tan ilo 
Juni. ilo kon lawa Makinto (Mac OS) 
pi tenpo ni li jo e insa lawa wan, e 
ilo lili mute pi ilo Peli. ilo Nu (GNU) 


pilin 


toki musi pona 
tan jan Ke Tami 


toki musi pona li lipu tan jan Mimoku. 
toki en toki lili musi en sona li lon ona. 
ona li suli ala la, mi kepeken tenpo lili 
taso tawa ona. open toki ona en pini 
toki ona li kepeken toki tu wan: toki 
pona en toki Inli en toki Epelanto. 


mi wile toki e toki musi pona tan seme? 
toki musi pona li kama la, pu li lon ala! 
ni li musi mute tawa mi. tan ni la, nasin 
pi toki pona li tan tenpo pini lon lipu ni. 
nasin ona pi nimi “pi” li ante tawa pu. 
sama la, lipu ni li sama lipu tenpo; toki 
mute li lon lipu ni, li musi. taso ona li 

en ilo Linu (Linux) li kama ala tan ilo 
Juni. taso, ona li jo e ilo kon lili mute 
pi pali sama, pi nasin sama 


sama lipu tenpo ala tan ni: toki mute 
ona li lili, li suwi musi taso, li tan jan wan 
taso. 


mi la, toki musi pona li suwi mute, li 
sama lipu pi jan lili. ona li toki e soweli, 
e ilo tawa, e toki jan, e musi toki, e toki 
kulupu la, ni li sama lipu pi tomo sona pi 
jan lili tawa mi. toki pona la, ni li ike ala, 
li pona mute tawa jan sin pi toki pona, li 
pona tawa jan ale pi toki pona. 

mi wile e ni: jan li lukin e toki musi pona 
la, jan li lukin e lipu tenpo kin, li wawa e 
toki pona ona tan lipu ni tu. 


sitelen tawa Nomalan 
tan jan Pije 


jan Kalowi-Sa (Chloé Zhao) li kama jo 
e sijelo jelo Asaka (Oscar) tan sitelen 
tawa sin ona Nomalan. 


jan lili: "Mama mi li toki e ni: sina jan pi 
tomo ala. ni li lon ala lon?" 


jan Pen: "lon ala. taso mi jo ala e tomo. 
ni li sama ala, anu seme?” 


jan lili: "sama ala." 
jan Pen: "o pilin ala ike tan mi. mi pona. 
J 


tenpo pini la kulupu esun Useki (USG, 
i.e. the US Gypsum Corporation) li jo e 
tomo pali suli lon ma tomo Enpaja (Em- 
pire, Nevada). jan Pen en mije ona li pali 
lon tomo ni. ... taso tomo pali ni li kama 
pini. sin la mije pi jan Pen li moli. 


tenpo ni la jan Pen li jo e mani lili, li lape 
lon tomo tawa ona. jan Pen li tawa lon 
nasin, la ona li toki tawa jan ante mute, 
li kama sona e ali nasin. 


... taso tenpo mute la nasin ni li ike anu 
jaki. jan Pen li pali lon tomo suli Amesan 


wile pi sike pan li kama lon 
tan jan Tamalu 


tenpo wan la kasi pi pan sike walo li lon. 
ona li lon telo mute li wile alasa e suno. 
tan ni la ona li kama suli. jan li sona e ni. 
tan ni la jan li pana e o mute la kasi 
li kama suli mute mute kepeken tenpo 
lili. tenpo li tawa la ona li suli e ijo walo 
tawa unpa. ona li open e suli pi kili ona. 
tenpo kama la sike pi kasi pan ni li lon 
al ona li kili li lili mute li lon insa pi sike 
laso kasi. 


(Amazon warehouse) li pali lon tomo 
nasa ante mute. 


tomo tawa ona li pakala, la jan Pen 
li wile kin e mani. ona li toki tawa jan 
sama ona. taso nasin pi jan Pen li ike 
tawa jan sama ona. ona mute li toki 
utala. taso jan sama ona li toki kin e ni: 
"tenpo pi pini mute la jan pi ma Mewika 
li tawa mute. jan Pen li jan pi nasin pi 
ma Mewika. mi pilin e ni: ni li pona kin." 


sitelen tawa ni li jo e ma pi pona lukin, 
e jan pi pilin ike, e ijo ante mute - sama 
ma Mewika pi tenpo ni. 


“A MIRACLE OF A MOVIE” 
kkkkk kkkkk HO 


INARY. NOMADLAND 
CHANGE YOUR LIFE” 
KAKAK KAKAK 


“EXTRAORDII 
MIGHT JUST 
KAKAK 


NOMADLAND 


EE AE | 


tenpo suno ali la jan pi tenpo suli li kama 
tawa ma kasi li toki tawa sike lili mute. 
“sina o suli a! tenpo kama la sina li tawa 
tan ma kasi ni. sina kama lon ma mute 
li pilin e lon mute musi. o awen. tenpo 
kama lili la sina kama pona mute. sina 
wile pali mute tawa pona sina. sina pali 
la tenpo suno wan la jan li moku e sina 
li pilin pona mute a!” sike pan ali li toki e 
ni "a! mi wile mute e ni a! mi ken musi, 
mi ken tawa, mi ken pana e pilin pona". 

tenpo pi kama jo li lon. jan li kama li jo 
e ilo kiwen li pakala e kasi li pana e olin 
mute tawa sike pan. sike li toki e ni: "aaa 
mi pilin pona mute. mi lon tomo tawa 
la mi lon poka pi sike mute sama mi. mi 
ken toki tawa ona. tenpo pini la mi wile 
toki tawa sike pan pona mi la mi wile 
kalama wawa tawa ona". tomo tawa li 
tawa. kili pan li tawa sike li musi mute a. 


tenpo suno sin li kama la ona li kama 
lon tomo pi ilo mute. sike li kama poka 
li kama nena suli. sike ni li toki tawa sike 
ante. sike ante li ante mute a! sike wan 
li toki e ni: "mi lon telo mute ala". sike 
ante li toki e ni: “jan li kama jo ala e mi. 
ilo suli li pali e ni.' 


kalama li lon. 


lupa li open la sike pan li tawa lon ni. 
ona li tawa mute lon ilo nasa. ilo nasa li 
kama jo e selo li weka e kasi e ijo laso. ni 
li musi mute tawa sike pan. ona li tawa 
anpa li tawa sewi li tawa mute li pilin 
musi, li kalama tan pilin ni. sike pan li 
lukin e sike pan ante. ona li tawa poki. 
taso sike pan ni li tawa poki ala. ona li 
toki e ni: "tenpo wan la mi wile pana 
pona mute e pilin pona uta Gna 
pi tenpo mute li toki e ni. ni li tan pi lon 
mi". ona li pilin e ni: ona li wile kama jo e 
walo wawa tawa ni. ona li tawa ilo ante 
li selo e ona. ona li kama walo mute 
sama sike kiwen walo pi kala awen pi 
selo kiwen a! tenpo ni la ona li tawa 
poki. ona li lon poka pi sike pan ante la 
ona li toki mute tawa ona li musi mute. 
tenpo mute la ona li poka lon poki. tan 
ni la ona li ken sona mute e sike pan pi 

oka ona li olin e ona. ona ali poka li 

ama sike pi tenpo suli (suli mute ala). 
ona li kulupu olin. ona li pilin pona, taso 
ona li wile wawa e ijo wan: "lon mi li 
tan pona uta tawa jan. lon mi la mi pali 
mute tawa ni”. 


tenpo wawa li poka. poki li lon esun. 
jan li jo esun e poki li tawa e poki tawa 

tomo ona. ona li pilin moku li wile e sike 
pan al sike pan ali li kalama li pilin musi. 
tenpo pi lon ona li kama a! tenpo moku 
li kama la ona li pilin e musi lon. musi pi 
lon ona. jan li open e poki li pana e sike 
pan tawa telo seli. pakala la sike pan 
wan li anpa lon poki ala pi telo seli. ona 
li anpa lon supa. ona li kalama telo. "o jo 
e mi. ni li tenpo suli pi lon mi a.' taso jan 
li kama jo ala e ona. sike pan ante li pilin 
pona li kama suli mute. jan li pana e ijo 
moku ante tawa ona li tawa tomo ante. 
ona li tomo moku. sike pan li kalama 
wawa mute. ala li kute. ona li pilin e ni: 
"mi ken ala pana e pona uta tawa jan la 
lon mi li ala. jan pi tenpo suli li toki e lon 
mi. mi pakala. mi pali ala e ni. mi seme? 
mi ala. tenpo kama lili la jan li kama kin. 
sinpin ona li toki e ni: ona li pilin pona 
tan moku. tenpo ni la ona li weka e jaki 
supa tawa Lol jaki. sike pan li tawa ni. 
ona li kalama. taso kili loje jaki li kama 
poka li toki tawa ona. "sina pilin ike tan 
seme?". "mi pilin ike tan ni: mi pali ala e 
pali pi lon mi. lon mi li ala". "ala a! ni li 
nasa. sina pali e ijo mute lon lon sina li 
sona e sike ante mute li musi. musi sina 
li ni ala ni: ijo nasa wile pi jan suli pi ma 
kasi wan. kulupu li toki e ni tawa sina: 
sina pali ala e ni la sina musi ala, sina lon 
ala. taso ni li toki jaki a! musi sina li toki 
kulupu ala. musi sina li ijo pi musi sina. 
lon sina li lon sina. o pilin pona. toki ku- 
lupu li nasa. tenpo ni la sina lon poki jaki 
taso ni li jaki ala. toki kulupu li jaki." 
CIELA EELO 


= 


LANATI 
RUNS IS 
AN JA AÑ 


x 


DVA» 
MES 
VAR 
LY 


sike pan li kute. ona li toki e ni: "toki sina 
li toki lon. lon mi la ona li suli li musi li 

ilin pona. musi mi en pilin pona mi li 
on. wile ali pi lon mi li kama lon. ona li 
ijo pi toki kulupu ala. mi wile ala pali e 
ijo pi toki kulupu tawa musi mi. kili loje 
o, sina pona". 


nasin seme la mi pali e kulupu 


tan jan Kasimun 


musi nasin linja 
tan jan Ke Tami 


jan tu - anu jan pi mute ante - li wile e musi 
a, ona li ken musi e musi ni. 


ali open 
o kepeken lipu pi poki mute. o tu e lipu ni 
sama ni: poki pi mute sama li lon poka tu ni. 
paka wan o tawa jan musi wan. poka ante o 
awa jan musi ante. 


o jo e lipu lili. lipu lili li lipu pi poki mute ala. 
o sitelen e sitelen pona lon lipu lili ale sama 
ni: o sitelen e sitelen “nasin” lon lipu lili luka 
luka wan, e sitelen “en” lon lipu lili luka luka 


wan, e sitelen “pi” lon lipu lili luka luka tu, e 
sitelen “li” lon lipu lili luka luka wan, e sitelen 
“ala” lon lipu lili luka luka wan. kin la, o sitel- 
en e sitelen “anu” lon lipu lili luka luka tu, e 
sitelen “ken” lon lipu lili fika luka tu, e sitelen 
“jaki” lon lipu lili luka luka. 


12 


o supa e lipu lili ale. sinpin sitelen ona o 
tawa anpa, ona o len tan anpa ni. o nasa e 
ona sama ni: jan musi li sona ala e sitelen 
kama. o pana e ilo sitelen tawa jan musi. 


nasin musi 

jan musi ale li wile e ni: ona li sitelen e lin- 

Ja tan open lipu tawa pini lipu lon poka lipu 

ona. 

open | 

open la, jan nanpa wan o kama jo e lipu lili 

wan. ona o sitelen e sitelen tan lipu lili ni lon 
oka lipu pi jan ni. sitelen o lon poki wan 
aso. sitelen o lon open lipu. jan ni li ken ante 

e nasin sitelen e poka sitelen sewi e poka 

sitelen anpa lon tenpo ni taso. 

jan ni li pini e ni la, jan nanpa tu li pali e sama 
on poka ona. 


pali musi = W 
ni la, tenpo pi jan nanpa wan li kama sin, jan 
li kama jo e lipu lili sin, li ken sitelen e sitel- 
en pi lipu lili lon poka ona. sitelen sin ni o 
lon poka taso pi sitelen ante. sitelen sin en 
sitelen poka la, linja o awen wan, o pakala 
ala. taso jan li wile ala kepeken sitelen sin 
ni la, ona li ken pana e lipu lili ni tawa supa 
epeken len ala. jan musi li wile ala e lipu lili 
len la, jan musi ale li ken kepeken lipu tan 
supa lon tenpo ona. 


ni la, tenpo pi jan nanpa wan li pini. tenpo 
i jan nanpa tu li kama. jan nanpa tu li pali 

sama. tenpo pi jan ni li pini la, tenpo pi jan 

nanpa wan li kama sin. 

jan musi li pan lipu lili ale la, ona o len 

sin e lipu lili ale, ona o nasa sin e lipu lili ale. 


sitelen “jaki” li lon lipu lili la, jan musi o sitel- 
en e ni lon poka ona ala. ona o sitelen e ni 


lon poka pi jan musi ante. sitelen pe o lon 


poka pi sitelen ante. ni li pakala e linja pi jan 


toki nasa nanpa tu tu 
tan jan Alonola 


tenpo ale la, mi lon poka sina. 
mi jan pona kin, a. 
taso, mi jan ala. 
mi ike mute a la, 
sina pona tawa mi. 
mi moku e soweli. 
a, seme li mi? 


pona ale tana Nelo. 

musi ante. linja li ken awen wan lon poko pi 
sitelen ante la, jan musi pi LNG pakala li ken 
sin e linja lon poka sitelen ni lon tenpo ona. 
ante la, jan musi pi linja pakala li ken sin e 
linja lon open lipu lon tenpo ona. 


a musi wan li pini e linja wan ona lon pini 
ipu la, jan ni li jan musi suli nanpa wan. 


nasin ante 
lawa ante en nasin ante li ken. ken la, sina 
wile namako e musi ni kepeken sitelen 
pona ni: “ni” en “taso” en “linja” en “alasa” 
en “awen” en “lon” en “ante” en “supa” en 
esun” en “kala” en“pona” anu “ike” en “jan” 
en “mani” en “la” en “lete” en “wawa en 
“mani” en “tan” en “wile” en “utala” en sitel- 
en ante. ken la, jan tu li kepeken poka sama 
la, ona li wile pakala e linja pi jan ante 

kepeken 


linja ona. 


ken la, jan tu 


li kepeken 
oka sama 
a, ona li 

wile wan 


e linja tu pi 


jan tu tan 
open lipu 


tu lon insa 


musi. 


ni li nasin 
en pi jan 


K 
Le | [= 
en. o pilin 
pona tan ls 
| | | TK 
K 


MUSI wan: 


kijetesantakalu o! 
tan jan Ke Tami 


kije tesantakalu o 


tan jan Ke Tami 


jan pi pali toki 


jan pi pali sitelen 


jan lawa 


jan pi lipu lukin 


jan pali ante 


jan Alonola 
jan Tamalu 
jan Telakoman 
jan Tomisu 

jan Ke Tami 
jan Olipija 

jan Lentan 

jan Pije 


jan Kasimun 
jan Alonola 
jan Simo 
jan Ke Tami 
jan Tenten 
jan Sali 


jan Keseke 
jan Sonatan 


jan Alonola 
jan Simo 
jan Keseke 
jan Sonatan 


jan Peja 
jan Alonola 


sina wile ala wile pali tawa lipu tenpo? 


o tawa lon lipu liputenpo.org! 


lon lipu ni la, sina ken lukin e ma pi mi 
mute lon ilo Siko (Discord). 


FAQ 


Hello! Welcome to toki pona. Maybe you're new and want to know more about 
this unknown language. Great! This page will answer your questions. 


What is Toki Pona? 


It's a small and good minimal language. There are only 14 letters and less than 200 
words. The Canadian linguist Sonja Lang created it in 2001. Now there already are 
thousands of speakers around the world. 


Why would | learn Toki Pona? 


Maybe you're fascinated by the possibility of describing the world using less than 
200 words. Maybe you wish to talk to your friends without other people knowing 
what you're saying. Maybe you just want to boast of speaking many languages. 
There are different reasons for different speakers. 


How can | learn and where can | use Toki Pona? 


There is the offical Toki Pona book by Sonja Lang. There are also many free 
courses online. Furthermore, there are YouTube videos and Memrise courses. 
Avery popular and old course was o kama sona e toki pona! A newer and up to 
date course is lipu sona pona. Toki Pona groups and learning resources are on 


our website: 


liputenpo.org 


If you want to join us, that's great! 

